26. 7. 91 De Europæiske Fællesskabers Tidende Nr. L 203/1 (Retsakter hvis offentliggørelse er obligatorisk) RÅDETS FORORDNING (EØF) Nr. 2199/91 af 22. juli 1991 om fjerde ændring af forordning (EØF) nr. 2390/89 om fastsættelse af almindelige regler for indførsel af vin, druesaft og druemost RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 822/87 af 16. marts 1987 om den fælles markedsordning for vin ()), senest ændret ved forordning (EØF) nr. 1734/91 , særlig artikel 70, stk. 2, under henvisning til forslag fra Kommissionen, og ud fra følgende betragtning : I artikel 1, stk. 2, og artikel 2 i forordning (EØF) nr. 2390/89 (?), senest ændret ved forordning (EØF) nr. 2179/90 ("), er der fastsat importlettelser for vinprodukter med oprindelse i tredjelande, der yder særlige garantier, hvad angår attesten for oprindelse og overensstemmelse samt analyseerklæringen ; ved artikel 3, stk. 2, i samme forordning er de pågældende lettelser begrænset til en forsøgsperiode, der udløber den 31. juli 1991 ; af hensyn til den fornødne frist for forberedelse af indførelsen af den fremtidige ordning bør nævnte periode forlænges med tre måneder — UDSTEDT FØLGENDE FORORDNING : - Artikel 1 I artikel 3 i forordning (EØF) nr. 2390/89 ændres datoen »31. juli 1991« til »31. oktober 1991«, Artikel 2 Denne forordning træder i kraft den 1. august 1991. Denne forordning er bindende i alle enkeltheder og gælcier umiddelbart i hver medlems- stat. ; Udfærdiget i Bruxelles, den 22. juli 1991. () EFT nr. L 84 af 27. 3. 1987, . 1. ( EFT nr. L 163 af 26. 6. 1991, s. 6. () EFT nr. L 232 af 9. 8. 1989, s. 7. () EFT nr. L 198 af 28. 7. 1990, s. 10. - På Rådets vegne P. DANKERT Formand